Kommissionens forordning (EF) nr. 1695/2002

af 27. september 2002

om afslutning af visse beskyttelsesprocedurer og om indførelse af en tilsynsordning for visse stålprodukter og om tilbagebetaling af visse toldbeløb

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3285/94 af 22. december 1994 om den fælles importordning og om ophævelse af forordning (EF) nr. 518/94(1), som senest ændret ved Rådets forordning (EF) nr. 2474/2000(2), særlig artikel 7 og 11,

under henvisning til Rådets forordning (EF) nr. 519/94 af 7. marts 1994 om den fælles ordning for indførsel fra visse tredjelande og ophævelse af Rådets forordning (EØF) nr. 1765/82, nr. 1766/82 og nr. 3420/83(3), som senest ændret ved Rådets forordning (EF) nr. 1138/98(4), særlig artikel 6 og 9,

efter konsultationer i det rådgivende udvalg, der er nedsat i henhold til artikel 4 i henholdsvis forordning (EF) nr. 3285/94 og forordning (EF) nr. 519/94, og

ud fra følgende betragtninger:

PROCEDURE

(1) Den 6. marts 2002 meddelte visse medlemsstater ("de pågældende medlemsstater") Kommissionen, at udviklingen i importen syntes at påkræve beskyttelsesforanstaltninger, afgav oplysninger indeholdende de foreliggende beviser, jf. artikel 10 i forordning (EF) nr. 3285/94 og artikel 8 i forordning (EF) nr. 519/94, og anmodede Kommissionen om at indføre midlertidige beskyttelsesforanstaltninger og indlede en beskyttelsesundersøgelse.

(2) De pågældende medlemsstater hævdede, at der på det seneste havde været en betydelig stigning i importen af visse stålprodukter, og at den implicitte lukning af det amerikanske marked som følge af dette lands handelsbeskyttelsesforanstaltninger ikke blot i væsentligt omfang begrænsede EF-producenternes adgang til et vigtigt eksportmarked, men også skabte forudsætningerne for en meget betydelig omledning af importen fra det USA til Det Europæiske Fællesskab. De hævdede, at stål bestemt for USA ville blive omledt til Fællesskabet. Dette kunne føre til en drastisk stigning i den nuværende omfattende import til lave priser og forværre den allerede alvorlige forstyrrelse på Fællesskabets stålmarked, som er forårsaget af tidligere importstigninger, og som truede med at forvolde alvorlig skade for producenterne i Fællesskabet.

(3) De pågældende medlemsstater fremførte, at producenterne i Fællesskabet havde afgivet relevante oplysninger, og tilrådede indtrængende, at Fællesskabet som hastesag vedtog beskyttelsesforanstaltninger, da enhver udskydelse heraf ville forvolde skade, som det ville være vanskeligt at afhjælpe.

(4) Kommissionen underrettede alle medlemsstaterne om den situation, der hævdedes at foreligge, og konsulterede dem om vilkårene og betingelserne for importen, udviklingen i importen og truslen om alvorlig skade for hver af de berørte sektorer og de forskellige aspekter af den økonomiske og handelsmæssige situation for så vidt angår de pågældende EF-varer.

(5) Den 28. marts 2002 indledte Kommissionen en undersøgelse af, hvorvidt der forvoldtes væsentlig skade eller var trussel herom for fællesskabsproducenterne af lignende varer eller varer, der direkte konkurrerede med visse importerede stålprodukter. De 21 stålprodukter, som er omfattet af undersøgelsen, er 1) varmtvalsede bredbånd af ulegeret stål, 2) varmtvalsede plader af ulegeret stål, 3) varmtvalsede smalle bånd af ulegeret stål, 4) varmtvalsede flade produkter af legeret stål, 5) koldtvalsede plader, 6) elektroplader (undtagen kornorienterede elektroplader), 7) plader overtrukket med metal, 8) plader overtrukket med organisk materiale, 9) tinvalseprodukter, 10) kvartoplader, 11) brede flade produkter, 12) handelsstål og lette profiler af ulegeret stål, 13) handelsstål og lette profiler af legeret stål, 14) betonstål, 15) stænger og lette profiler af rustfrit stål, 16) valsetråd af rustfrit stål, 17) tråd af rustfrit stål, 18) fittings (< 609,6 mm), 19) flanger (undtagen af rustfrit stål), 20) gasrør og 21) hule profiler.

(6) Samme dag blev der på grundlag af oplysninger, der var indhentet og verificeret før indledningen, indført midlertidige foranstaltninger over for 15 af de stålprodukter, der var omfattet af undersøgelsen. Der er tale om de i betragtning 5 omhandlede varer nr. 1, 2, 3, 4, 5, 6, 9, 10, 11, 12, 13, 14, 17, 18 og 19.

(7) Kommissionen foretog en fuldstændig undersøgelse af alle de 21 produkter. Kommissionen underrettede officielt de eksporterende producenter og importører samt deres repræsentative sammenslutninger, der vidstes at være berørt, repræsentanterne for eksportlandene og producenterne i Fællesskabet. Kommissionen sendte spørgeskemaer til alle disse parter og til de parter, der gav sig til kende inden for de frister, som var fastsat i indledningsmeddelelsen. I overensstemmelse med artikel 5 i Rådets forordning (EF) nr. 519/94 og artikel 6 i Rådets forordning (EF) nr. 3285/94 gav Kommissionen også direkte berørte parter mulighed for at give deres mening til kende skriftligt og til at anmode om at blive hørt.

(8) Visse eksporterende producenter, producenter i Fællesskabet, importører og brugere, deres respektive sammenslutninger samt tredjelandes regeringer fremsatte bemærkninger skriftligt. Alle de interesserede parter, som inden for den fastsatte frist anmodede om at blive hørt, og som fremførte, at det var sandsynligt, at de ville blive berørt af resultaterne af proceduren, og at der var særlige grunde til, at de burde høres, blev hørt. Parternes mundtlige og skriftlige bemærkninger blev overvejet og taget i betragtning i forbindelse med de endelige konklusioner. Kommissionen indhentede og efterprøvede alle de oplysninger, som den anså for nødvendige med henblik på at træffe en endelig afgørelse. Der blev aflagt kontrolbesøg hos 30 producenter i Fællesskabet, 12 eksporterende producenter og 2 importører.

(9) Resultaterne af undersøgelsen af vare nr. 6, 7, 8, 11, 12, 13, 15, 16, 17, 20 og 21 fremgår af det følgende. For vare nr. 9, 10 og 14 er endelige konklusioner endnu ikke nået. Resultaterne af undersøgelsen i forbindelse med de resterende varer er anført i en separat forordning om indførelse af endelige beskyttelsesforanstaltninger over for disse varer.

RESULTATER AF UNDERSØGELSERNE

1. VARE 6: Elektroplader (undtagen kornorienterede elektroplader)

1.1. Den pågældende vare

(10) Den pågældende vare er visse elektroplader, undtagen kornorienterede elektroplader (i det følgende benævnt "elektroplader"). Det pågældende vare tariferes i øjeblikket under følgende KN-koder:

7209 16 10, 7209 17 10, 7209 18 10, 7209 26 10, 7209 27 10, 7209 28 10, 7211 23 91, 7225 19 90, 7226 19 30 og 7226 19 90.

1.2. Stigning i importen

(11) Kommissionen har analyseret importen af den pågældende vare i perioden 1997 til 2001, såvel i absolutte tal som i forhold til den til salg bestemte produktion og den samlede produktion i Fællesskabet, herunder til bundet anvendelse (i det følgende benævnt "den samlede produktion"). Nedenstående tabel viser udviklingen i importen i absolutte tal og i forhold til den EF-produktion, der var bestemt for salg, og til den samlede produktion for hvert af årene mellem 1997 og 2001.

FORBRUG

>TABELPOSITION>

IMPORTOPLYSNINGER

>TABELPOSITION>

>TABELPOSITION>

(12) Importen af den pågældende vare steg i absolutte tal fra 1997 til 2001, undtagen i 1999. Den største stigning fandt sted mellem 1999 og 2000, hvor importen på kun ét år steg med 51 %. Desuden kan der iagttages betydelige stigninger i forhold til såvel den samlede produktion som til den produktion, der er bestemt for salg.

1.3. Alvorlig skade og årsagssammenhæng

(13) For så vidt angår vare 6 undersøgte Kommissionen yderligere, hvorvidt producenterne i Fællesskabet har lidt væsentlig skade forårsaget af den øgede import.

For perioden 1997-2001 som helhed konstateredes følgende:

- Kapaciteten lå stabilt på 1,55 mio. tons

- Kapaciteten lå stabilt på omkring 1,30 mio. tons

- Salget i Fællesskabet svingede, men lå på omkring 1,12 mio. tons i både 1997 og 2001

- Enhedsprisen for salget i Fællesskabet steg fra 480 EUR/ton til 513 EUR/ton

- Nettofortjenesten på salget i Fællesskabet steg fra 1,7 % til 3,5 %

- Beskæftigelsen lå stabilt på omkring 2200 ansatte

- Produktiviteten steg fra 576 til 589 tons/ansat

- EF-producenternes markedsandel faldt fra 91 % til 86,8 %

Til trods for faldet i markedsandel udviser de øvrige økonomiske indikatorer for EF-producenternes situation ikke en negativ udvikling i løbet af femårsperioden som helhed. Rentabiliteten er desuden steget fra 1,7 % til 3,5 %, og priserne er også steget. Kommissionen konkluderer derfor, at betingelserne for at indføre endelige beskyttelsesforanstaltninger ikke er opfyldt.

2. VARE 7: Metalovertrukne plader

2.1. Den pågældende vare

(14) Den pågældende vare er visse metalovertrukne plader af jern eller legeret eller ulegeret stål (i det følgende benævnt "metalovertrukne plader"). Den pågældende vare tariferes i øjeblikket under KN-kode 7210 20 10, 7210 20 90, 7210 30 10, 7210 30 90, 7210 41 10, 7210 41 90, 7210 49 10, 7210 49 90, 7210 61 10, 7210 61 90, 7210 69 10, 7210 69 90, 7210 90 38, 7210 90 90, 7212 20 11, 7212 20 19, 7212 20 90, 7212 30 11, 7212 30 19, 7212 30 90, 7212 50 31, 7212 50 51, 7212 50 58, 7212 50 75, 7212 50 91, 7212 50 93, 7212 50 97, 7212 50 99, 7225 91 10, 7225 91 90, 7225 92 10, 7225 92 90, 7225 99 90, 7226 93 20, 7226 93 80, 7226 94 20, 7226 94 80 og 7226 99 80.

(15) Metalovertrukne plader fremstilles ved plettering, overtrækning eller belægning af koldtvalsede plader.

2.2. Stigning i importen

(16) Kommissionen har analyseret importen af den pågældende vare i perioden 1997 til 2001, såvel i absolutte tal som i forhold til den til salg bestemte produktion og den samlede produktion i Fællesskabet, herunder til bundet anvendelse (i det følgende benævnt "den samlede produktion"). Nedenstående tabel viser udviklingen i importen i absolutte tal og i forhold til den EF-produktion, der var bestemt for salg, og til den samlede produktion for hvert af årene mellem 1997 og 2001.

FORBRUG

>TABELPOSITION>

IMPORTOPLYSNINGER

>TABELPOSITION>

>TABELPOSITION>

(17) Importen af den pågældende vare steg fra 1,31 mio. tons i 1999 til 2,11 mio. tons i 2000, før den igen faldt til 1,26 mio. tons i 2001. Især bemærkes, at importen i absolutte tal faldt med 40 % mellem 2000 og 2001. Mellem 1999 og 2001 faldt importen udtrykt i procent af den del af EF-produktionen, der var bestemt for salg, fra 6,7 % til 5,6 %. Faldet var særlig markant mellem 2000 og 2001, hvor det udgjorde 39,1 %.

(18) I betragtning af faldet i importen mellem 1999 og 2001 såvel i absolutte tal som i forhold til produktionen i Fællesskabet kan det ikke fastslås, at der har været en pludselig, stærk og betydelig stigning i importen i den senere tid. Kommissionen konkluderer derfor, at betingelserne for at indføre endelige beskyttelsesforanstaltninger ikke er opfyldt.

3. VARE 8: Plader overtrukket med organisk materiale

3.1. Den pågældende vare

(19) Den pågældende vare er visse plader af jern eller legeret eller ulegeret stål, overtrukket med organisk materiale (i det følgende benævnt "plader overtrukket med organisk materiale"). Det pågældende vare tariferes i øjeblikket under følgende KN-koder: 7210 70 39, 7210 70 90, 7212 40 91, 7212 40 93 og 7212 40 98.

(20) Plader overtrukket med organisk materiale fremstilles ved plettering, overtrækning eller belægning af koldtvalsede plader.

3.2. Stigning i importen

(21) Kommissionen har analyseret importen af den pågældende vare i perioden 1997 til 2001, såvel i absolutte tal som i forhold til den til salg bestemte produktion og den samlede produktion i Fællesskabet, herunder til bundet anvendelse (i det følgende benævnt "den samlede produktion"). Nedenstående tabel viser udviklingen i importen i absolutte tal og i forhold til den EF-produktion, der var bestemt for salg, og til den samlede produktion for hvert af årene mellem 1997 og 2001.

FORBRUG

>TABELPOSITION>

IMPORTOPLYSNINGER

>TABELPOSITION>

>TABELPOSITION>

(22) Importen af den pågældende vare steg fra 218000 tons i 1999 til 289000 tons i 2000, før den igen faldt til 251000 tons i 2001, et fald på 13,2 %. Mellem 2000 og 2001 faldt importen udtrykt i procent af den del af EF-produktionen, der var bestemt for salg, fra 6,8 % til 6,4 %.

(23) I betragtning af faldet i importen mellem 2000 og 2001 såvel i absolutte tal som i forhold til produktionen i Fællesskabet kan det ikke fastslås, at der har været en pludselig, stærk og betydelig stigning i importen i den senere tid. Kommissionen konkluderer derfor, at betingelserne for at indføre endelige beskyttelsesforanstaltninger ikke er opfyldt.

4. VARE 11: Brede flade produkter

4.1. Den pågældende vare

(24) Den pågældende vare er visse fladvalsede produkter af jern og ulegeret stål, ikke pletterede, belagte eller overtrukne:

- oprullet, kun varmtvalset

- ikke oprullet, valset på fire flader eller i en lukket valsekaliber

(i det følgende benævnt "brede flade produkter"). Den pågældende vare tariferes i øjeblikket under KN-kode 7208 51 10, 7208 52 10, 7208 53 10 og 7211 13 00.

Brede flade produkter fremstilles ved varmtvalsning af stålhalvfabrikata. Et af deres vigtigste anvendelsesområder er i bygge- og anlægssektoren.

4.2. Stigning i importen

IMPORTOPLYSNINGER

>TABELPOSITION>

(25) De oplysninger, der blev modtaget fra EF-producenterne, eksportørerne og importørerne, var ufuldstændige og ikke repræsentative, og det var ikke muligt for Kommissionen at fastlægge de relevante økonomiske indikatorer for hele fællesskabsmarkedet. Under disse omstændigheder finder Kommissionen, at den ikke har tilstrækkelige oplysninger til at vurdere, om foranstaltninger kan være berettigede på grund af den mulige virkning af stigningen i importen. Kommissionen konkluderer derfor, at betingelserne for at indføre endelige beskyttelsesforanstaltninger ikke er opfyldt.

5. VARE 12: Ulegeret handelsstål og lette profiler

5.1. Den pågældende vare

(26) Den pågældende vare er visse former for ulegeret handelsstål og lette profiler af jern eller ulegeret stål (i det følgende benævnt "ulegeret handelsstål og lette profiler"). Det pågældende vare tariferes i øjeblikket under følgende KN-koder:

7214 30 00, 7214 91 10, 7214 91 90, 7214 99 31, 7214 99 39, 7214 99 50, 7214 99 61, 7214 99 69, 7214 99 80, 7214 99 90, 7215 90 10, 7228 80 90, 7216 10 00, 7216 21 00, 7216 22 00, 7216 40 10, 7216 40 90, 7216 50 10, 7216 50 91, 7216 50 99, 7216 99 10

(27) Ulegeret handelsstål og lette profiler er kun smedede, varmtvalsede, varmttrukne eller varmtstrengpressede, og omfatter varer, der er snoet efter valsningen.

5.2. Stigning i importen

FORBRUG

>TABELPOSITION>

IMPORTOPLYSNINGER

>TABELPOSITION>

>TABELPOSITION>

(28) Kommissionen har analyseret importen af den pågældende vare i perioden 1997 til 2001, såvel i absolutte tal som i forhold til den til salg bestemte produktion og den samlede produktion i Fællesskabet, herunder til bundet anvendelse (i det følgende benævnt "den samlede produktion"). Nedenstående tabel viser udviklingen i importen i absolutte tal og i forhold til den EF-produktion, der var bestemt for salg, og til den samlede produktion for hvert af årene mellem 1997 og 2001.

(29) Importen af den pågældende vare steg fra 825000 tons i 1999 til 856000 tons i 2001, en stigning på 3,6 %. Mellem 1999 og 2001 steg importen udtrykt i procent af den samlede produktion fra 8,6 % til 9 %, mens importen udtrykt i procent af den til salg bestemte produktion steg fra 9,9 % til 10,5 %.

(30) Selv om importen voksede mellem 1999 og 2001 såvel i absolutte tal som i forhold til produktionen i Fællesskabet, fandt den største stigning sted i 1998, og det kan ikke fastslås, at der har været en pludselig, stærk og betydelig stigning i importen i den senere tid. Kommissionen konkluderer derfor, at betingelserne for at indføre endelige beskyttelsesforanstaltninger ikke er opfyldt.

6. VARE 13 - Handelsstål og lette profiler af legeret stål

6.1. Den pågældende vare

(31) Den pågældende vare er visse typer handelsstål og lette profiler af legeret stål (i det følgende benævnt "handelsstål og lette profiler af legeret stål"). Det pågældende vare tariferes i øjeblikket under følgende KN-koder:

7228 20 11, 7228 20 19, 7228 20 30, 7228 30 41, 7228 30 49, 7228 30 61, 7228 30 69, 7228 30 70, 7228 30 89 7228 60 10, 7228 70 10, 7228 70 31 og 7228 80 10

(32) Legeret handelsstål fremstilles i en løbende støbeproces og anvendes som udgangsmateriale ved fremstilling af en lang række andre stålprodukter og sælges også som færdigvare.

6.2. Stigning i importen

(33) Kommissionen har analyseret importen af den pågældende vare i perioden 1997 til 2001, såvel i absolutte tal som i forhold til den til salg bestemte produktion og den samlede produktion i Fællesskabet, herunder til bundet anvendelse (i det følgende benævnt "den samlede produktion"). Nedenstående tabel viser udviklingen i importen i absolutte tal og i forhold til den EF-produktion, der var bestemt for salg, og til den samlede produktion for hvert af årene mellem 1997 og 2001.

FORBRUG

>TABELPOSITION>

IMPORTOPLYSNINGER

>TABELPOSITION>

>TABELPOSITION>

(34) Importen af den pågældende vare steg i absolutte tal fra 1997 til 2001, først med 60000 tons mellem 1997 og 1998 og derefter med yderligere 60000 tons mellem 1998 og 2001. Der kan ligeledes iagttages betydelige stigninger i forhold til den samlede produktion og til den solgte produktion.

6.3. Alvorlig skade og årsagssammenhæng

(35) For så vidt angår vare 13 undersøgte Kommissionen også, hvorvidt producenterne i Fællesskabet har lidt væsentlig skade forårsaget af den øgede import.

For perioden 1997-2001 som helhed konstateredes følgende:

- Den samlede produktionskapacitet lå stabilt på omkring 2,6 mio. tons

- Salget i Fællesskabet lå også forholdsvis stabilt på omkring 2,0 mio. tons

- Prisen på salget til Fællesskabet steg svagt mellem 1997 og 1998, men faldt så i 1999. Priserne steg i 2001 til 1997-niveauet, idet de steg med 7 % mellem 2000 og 2001

- Rentabiliteten faldt fra 4,1 % til 2,8 %, men steg fra 2,2 % til 2,8 % mellem 2000 og 2001

- Produktiviteten steg fra 402 til 465 tons/ansat

- EF-producenternes markedsandel faldt fra 94,4 % til 89,3 %.

(36) Kommissionen bemærker, at selv om rentabiliteten faldt fra 4,1 % til 2,8 %, steg den fra 2,2 % til 2,8 % mellem 2000 og 2001. Der var en positiv udvikling i en række indikatorer, herunder pris og rentabilitet, mellem 1999 og 2001, hvor den største stigning i importen forekom. Kommissionen konkluderer derfor, at betingelserne for at indføre endelige beskyttelsesforanstaltninger ikke er opfyldt.

7. VARE 15: Stænger og lette profiler af rustfrit stål

7.1. Den pågældende vare

(37) Den pågældende vare er visse stænger og lette profiler af rustfrit stål, af jern eller legeret eller ulegeret stål (i det følgende benævnt "stænger og lette profiler af rustfrit stål"). Det pågældende vare tariferes i øjeblikket under følgende KN-koder:

7222 11 11, 7222 11 19, 7222 11 21, 7222 11 29, 7222 11 91, 7222 11 99, 7222 19 10, 7222 19 90, 7222 20 11, 7222 20 19, 7222 20 21, 7222 20 29, 7222 20 31, 7222 20 39, 7222 20 81, 7222 20 89, 7222 30 10, 7222 30 51, 7222 30 91, 7222 30 98, 7222 40 10, 7222 40 30, 7222 40 91, 7222 40 93 og 7222 40 99

og omfatter stænger, kun varmtvalsede, varmttrukne eller strengpressede, eller kun koldtbehandlede.

7.2. Stigning i importen

(38) Kommissionen har analyseret importen af den pågældende vare i perioden 1997 til 2001, såvel i absolutte tal som i forhold til den til salg bestemte produktion og den samlede produktion i Fællesskabet, herunder til bundet anvendelse (i det følgende benævnt "den samlede produktion"). Nedenstående tabel viser udviklingen i importen i absolutte tal og i forhold til den EF-produktion, der var bestemt for salg, og til den samlede produktion for hvert af årene mellem 1997 og 2001.

FORBRUG

>TABELPOSITION>

IMPORTOPLYSNINGER

>TABELPOSITION>

>TABELPOSITION>

(39) Importen af den pågældende vare steg fra 62000 tons i 1999 til 72000 tons i 2000, før den igen faldt til 70000 tons i 2001. Navnlig faldt importen med 2,4 % mellem 2000 og 2001 til lidt under 1998-niveauet. Mellem 1999 og 2001 faldt importen udtrykt i procent af den del af EF-produktionen, der var bestemt for salg, fra 14,8 % til 13,9 %.

(40) I betragtning af faldet i importen mellem 1999 og 2001 såvel i absolutte tal som i forhold til produktionen i Fællesskabet kan det ikke fastslås, at der har været en pludselig, stærk og betydelig stigning i importen i den senere tid. Kommissionen konkluderer derfor, at betingelserne for at indføre endelige beskyttelsesforanstaltninger ikke er opfyldt.

8. VARE 16: Valsetråd af rustfrit stål

8.1. Den pågældende vare

(41) Den pågældende vare er visse typer valsetråd af rustfrit stål (i det følgende benævnt "valsetråd af rustfrit stål"). Det pågældende vare tariferes i øjeblikket under følgende KN-koder:

7221 00 10, 7221 00 90

(42) Valsetråd af rustfrit stål fremstilles ved varmtvalsning af oprullede ringe af rustfrit stål.

8.2. Stigning i importen

FORBRUG

>TABELPOSITION>

IMPORTOPLYSNINGER

>TABELPOSITION>

>TABELPOSITION>

(43) Kommissionen har analyseret importen af den pågældende vare i perioden 1997 til 2001, såvel i absolutte tal som i forhold til den til salg bestemte produktion og den samlede produktion i Fællesskabet, herunder til bundet anvendelse (i det følgende benævnt "den samlede produktion"). Nedenstående tabel viser udviklingen i importen i absolutte tal og i forhold til den EF-produktion, der var bestemt for salg, og til den samlede produktion i Fællesskabet for hvert af årene mellem 1997 og 2001.

(44) Importen af den pågældende vare steg fra 16200 tons i 1999 til 19400 tons i 2000, før den igen faldt til 16800 tons i 2001, et fald på 13,6 %. Mellem 1999 og 2001 faldt importen udtrykt i procent af den del af EF-produktionen, der var bestemt for salg, fra 6,4 % til 5,8 %.

(45) I betragtning af faldet i importen mellem 2000 og 2001 såvel i absolutte tal som i forhold til produktionen i Fællesskabet kan det ikke fastslås, at der har været en pludselig, stærk og betydelig stigning i importen i den senere tid. Kommissionen konkluderer derfor, at betingelserne for at indføre endelige beskyttelsesforanstaltninger ikke er opfyldt.

9. VARE 17: Tråd af rustfrit stål

9.1. Den pågældende vare

(46) Den pågældende vare er visse typer tråd af rustfrit stål (i det følgende benævnt "tråd af rustfrit stål"). Det pågældende vare tariferes i øjeblikket under følgende KN-koder:

7223 00 11, 7223 00 91, 7223 00 19, 7223 00 99.

(47) Varen fremstilles ved at trækning af valsetråd af rustfrit stål og har mange anvendelsesformål, f.eks. i ingeniør- og automobilsektoren.

9.2. Stigning i importen

(48) Kommissionen har analyseret importen af den pågældende vare i perioden 1997 til 2001, såvel i absolutte tal som i forhold til den til salg bestemte produktion og den samlede produktion i Fællesskabet, herunder til bundet anvendelse (i det følgende benævnt "den samlede produktion"). Nedenstående tabel viser udviklingen i importen i absolutte tal og i forhold til den EF-produktion, der var bestemt for salg, og til den samlede produktion for hvert af årene mellem 1997 og 2001.

FORBRUG

>TABELPOSITION>

IMPORTOPLYSNINGER

>TABELPOSITION>

>TABELPOSITION>

(49) Importen af den pågældende vare steg fra 33000 tons i 1999 til 34000 tons i 2000, før den igen faldt til 33000 tons i 2001, et fald på 4,3 %. Mellem 1999 og 2001 faldt importen udtrykt i procent af den del af EF-produktionen, der var bestemt for salg, fra 34,2 % til 33,8 %.

(50) I betragtning af faldet i importen mellem 2000 og 2001 såvel i absolutte tal som i forhold til produktionen i Fællesskabet kan det ikke fastslås, at der har været en pludselig, stærk og betydelig stigning i importen i den senere tid. Kommissionen konkluderer derfor, at betingelserne for at indføre endelige beskyttelsesforanstaltninger ikke er opfyldt.

10. VARE 20: Gasrør

10.1 Den pågældende vare

(51) Den pågældende vare er visse gasrør af jern eller ulegeret stål (i det følgende benævnt "gasrør"). Det pågældende vare tariferes i øjeblikket under følgende KN-koder:

7306 30 51, 7306 30 59, 7306 30 71, 7306 30 78

(52) Varen fremstilles af varmtvalsede bredbånd og er rør og hule profiler, gevindrør (med gevind eller til gevindslæring), forzinkede.

10.2. Stigning i importen

FORBRUG

>TABELPOSITION>

IMPORTOPLYSNINGER

>TABELPOSITION>

>TABELPOSITION>

(53) Kommissionen har analyseret importen af den pågældende vare i perioden 1997 til 2001, såvel i absolutte tal som i forhold til den til salg bestemte produktion og den samlede produktion i Fællesskabet, herunder til bundet anvendelse (i det følgende benævnt "den samlede produktion"). Nedenstående tabel viser udviklingen i importen i absolutte tal og i forhold til den EF-produktion, der var bestemt for salg, og til den samlede produktion for hvert af årene mellem 1997 og 2001.

(54) Importen af den pågældende vare steg fra 325000 tons i 1999 til 390000 tons i 2000, før den igen faldt til 338000 tons i 2001, et fald på 13,4 %. Mellem 2000 og 2001 faldt importen udtrykt i procent af den del af EF-produktionen, der var bestemt for salg, fra 63,6 % til 61,2 %.

(55) I betragtning af faldet i importen mellem 2000 og 2001 såvel i absolutte tal som i forhold til produktionen i Fællesskabet kan det ikke fastslås, at der har været en pludselig, stærk og betydelig stigning i importen i den senere tid. Kommissionen konkluderer derfor, at betingelserne for at indføre endelige beskyttelsesforanstaltninger ikke er opfyldt.

11. VARE 21: Hule profiler

11.1. Den pågældende vare

(56) Den pågældende vare er visse hule profiler af jern eller legeret eller ulegeret stål (i det følgende benævnt "hule profiler"). Det pågældende vare tariferes i øjeblikket under følgende KN-koder:

7306 60 31, 7306 60 39

(57) Varen er rør, af den art der anvendes til olie- og gasledninger, svejset, med ikke-cirkulært tværsnit eller firkantrør (rektangulære eller kvadratiske), med godstykkelse 2 mm eller derunder, eller andre varer.

11.2. Stigning i importen

FORBRUG

>TABELPOSITION>

IMPORTOPLYSNINGER

>TABELPOSITION>

>TABELPOSITION>

(58) Kommissionen har analyseret importen af den pågældende vare i perioden 1997 til 2001, såvel i absolutte tal som i forhold til den til salg bestemte produktion og den samlede produktion i Fællesskabet, herunder til bundet anvendelse (i det følgende benævnt "den samlede produktion"). Nedenstående tabel viser udviklingen i importen i absolutte tal og i forhold til den EF-produktion, der var bestemt for salg, og til den samlede produktion for hvert af årene mellem 1997 og 2001.

(59) Importen af den pågældende vare steg fra 407000 tons i 1999 til 509000 tons i 2000, før den igen faldt til 436000 tons i 2001, et fald på 14,4 %. Mellem 2000 og 2001 faldt importen udtrykt i procent af den del af EF-produktionen, der var bestemt for salg, fra 24,1 % til 20,2 %.

(60) I betragtning af faldet i importen mellem 2000 og 2001 såvel i absolutte tal som i forhold til produktionen i Fællesskabet kan det ikke fastslås, at der har været en pludselig, stærk og betydelig stigning i importen i den senere tid. Kommissionen konkluderer derfor, at betingelserne for at indføre endelige beskyttelsesforanstaltninger ikke er opfyldt.

ENDELIGE OVERVEJELSER

(61) Kommissionen finder af de ovenfor anførte årsager, at betingelserne for at indføre endelige beskyttelsesforanstaltninger over for vare nr. 6, 7, 8, 11, 12, 13, 15, 16, 17, 20 og 21 ikke er opfyldt.

(62) Beskyttelsesproceduren bør derfor afsluttes for så vidt angår vare nr. 6, 7, 8, 11, 12, 13, 15, 16, 17, 20 og 21. De midlertidige foranstaltninger vedrørende vare nr. 6, 11, 12, 13 og 17 bør ikke bekræftes(5). Enhver tillægstold, som er betalt i forbindelse med disse varer i henhold til de midlertidige foranstaltninger, bør tilbagebetales.

(63) Kommissionen har modtaget nye oplysninger for vare nr. 9, 10 og 14, som antyder at udviklingen i importen syntes at være meget højere i 2002 end i 2001. Dertil kommer at der er indgivet oplysninger, i følge hvilke Fællesskabsproducenterne muligvis vil lide finansielle tab og nedgang i salget i 2002. Derfor anser Kommissionen det for passende at forsætte undersøgelsen for disse varer, i overensstemmelse med artikel 7 i Rådsforordning (EF) 3285/94.

(64) På grundlag af de oplysninger, som Kommissionen har analyseret og på grundlag af de nye oplysninger, som er modtaget for vare 9, 10 og 14, finder Kommissionen ikke desto mindre, at udviklingen i importen af vare nr 6, 7, 8, 9, 10, 11, 12, 13, 14, 15, 16, 17, 20 og 21 truer med at forvolde væsentlig skade for producenterne i Fællesskabet i betragtning af den usikre situation på verdensmarkedet for stål og EF-producenternes vanskelige situation, og at det er i Fællesskabets interesse at indføre en ordning med efterfølgende tilsyn. Kommissionen konkluderer derfor, at der i overensstemmelse med artikel 11, i forordning (EF) nr. 3285/94 og artikel 9 i forordning (EF) nr. 519/94 bør indføres en tilsynsordning for importen af de varer, der er blevet bragt i fri omsætning i Fællesskabet, for dermed hurtigt at tilvejebringe oplysninger om udviklingen i importen. For at sikre overensstemmelse og under hensyntagen til den lange varighed af de amerikanske handelsbeskyttelsesforanstaltninger, skal tilsynet have den samme varighed som foranstaltningerne der er indført ved en separat forordning for syv stål varer. Dette tilsyn bør forvaltes i overensstemmelse med den ordning, der er fastlagt i artikel 803d i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om gennemførelse af en EF-toldkodeks(6) (senest ændret ved forordning (EF) nr. 444/2002), og medlemsstaterne bør indberette oplysningerne til Kommissionen ugentligt -

UDSTEDT FØLGENDE FORORDNING:

Artikel 1

Beskyttelsesprocedurerne vedrørende vare 6, 7, 8, 11, 12, 13, 15, 16, 17, 20 og 21, som er beskrevet nærmere i bilag 1, afsluttes.

Artikel 2

De beløb, der er betalt i tillægstold i henhold til de midlertidige beskyttelsesforanstaltninger, som er indført ved Kommissionens forordning (EF) nr. 560/2002(7) i forbindelse med vare nr. 6, 11, 12, 13, og 17, og som er nærmere beskrevet i bilag 1, tilbagebetales så hurtigt som muligt.

Artikel 3

1. Medlemsstaterne underretter indtil den 28. marts 2005 Kommissionen om de mængder af hver af de varer, der henhører under de i bilag 1 anførte KN-koder, som er overgået til fri omsætning, idet de benytter den metode for tilsyn med præferentiel import, der er fastsat i artikel 308d i Kommissionens forordning (EØF) nr. 2454/93.

2. Denne underretning finder sted senest hver onsdag kl. 12.00 Bruxelles-tid for de mængder, der er overgået til fri omsætning i den foregående uge.

Artikel 4

Medlemsstaterne og Kommissionen arbejder tæt sammen om at sikre, at denne forordning overholdes.

Artikel 5

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. september 2002.

På Kommissionens vegne

Pascal Lamy

Medlem af Kommissionen

(1) EFT L 349 af 31.12.1994, s. 53.

(2) EFT L 286 af 11.11.2000, s. 1.

(3) EFT L 67 af 10.3.1994, s. 89.

(4) EFT L 159 af 3.6.1998, s. 1.

(5) EFT L 85 af 28.3.2002, s. 1.

(6) EFT L 253 af 11.10.1993, s. 1.

(7) EFT L 85 af 28.3.2002, s. 1.

BILAG 1

Vare under overvågning

>TABELPOSITION>